અમદાવાદ: એસજીહાઇવે પર કર્ણાવતી કલબની સામે ટ્રાફિકને અવરોધરૂપ અને ગંદકી ફેલાવતા ખેતલાઆપા ટી સ્ટોલ સહિતનાં છ-સાત ગેરકાયદે એકમોને અગાઉ મ્યુનિસિપલ કોર્પોરેશન દ્વારા સીલ કરવા છતાં તેનો ધમધમાટ ચાલુ રહેતાં તંત્ર દોડતું થયું હતું અને ફરીથી તેને સીલ મરાયા હતા, જોકે હવે સત્તાવાળા કહે છે કે, આ તમામ ગેરકાયદે ધંધાર્થીઓને કાયદાનો પાઠ ભણાવવા માટે બુલડોઝર ફેરવી કાયમીરૂપે ત્યાથી દૂર કરાશે.